text: Amposta celebra el segon Neda el Nadal | Amposta.info
  Amposta celebra el segon Neda el Nadal
  Organitzat pel Club BTT Montbike i l'Ajuntament d'Amposta el 24 de desembre es va disputar la segona edició del Neda el Nadal a les aigües fredes del riu Ebre. Mar Martí i Montse Romaní van ser els guanyadors.
  Per segona vegada el Club BTT Montbike d'Amposta i l'Ajuntament de la ciutat van organitzar, el 24 de desembre, el Neda el Nadal, una prova de natació pel riu Ebre.
  Amb una distància de 200 metres, entre l'embarcador fluvial i l'embarcador del Club Nàutic, el principal repte per a nedadors i nedadores va ser superar la baixa temperatura ambiental i també de l'aigua del riu.
  Pocs minuts després de les 12 del migdia els 30 participants, van llançar-se a l'aigua per anar riu avall, molts d'ells vestits amb neoprè però alguns, els més valents, només amb banyador com si estiguessin en ple estiu.
  Amb 00:02:38 el Marc Martí va ser el guanyador de la prova, acompanyat al podi per David Bermejo (00:02:47) i Dani Fibla (00:02:56). En dones la guanyadora va ser Montse Romaní (Club BTT Montbike amb un temps de 00:03:15, que també va guanyar al 2017; el podi femení van completar-lo Luci Gallego (00:04:08) i Sílvia Márquez (Club BTT Montbike) amb 00:04:16.